Volschenk behaal wêreldrekord – praag.co.za — 20 jaar jonk!
Jan Ernst Abraham Volschenk se olie-op-doek het gisteraand by ‘n uitgelese kunsveiling vir ‘n beroering of twee gesorg. Nie net het die titel van die skildery, Die Vallei van die Kafferkuils naby Riversdal, ‘n fladdering veroorsaak nie, maar die werk het ook ‘n rekordprys vir ‘n Volschenk behaal, naamlik R600 000.
Die “mees uitstaande kunsveiling op Suid-Afrikaanse bodem”, volgens kenners, het Donderdag in Johannesburg plaasgevind. Die insolvente boedel van die vermoorde mynmagnaat Brett Kebble se kunsversameling is opgeveil by Summerplace.
Die afslaer, Graham Britz, het die bod geopen vir die 133 werke wat aan 800 geregistreerde kopers aangebied is by die geleentheid. Internasionale kopers het per telefoon deelgeneem.
Irma Stern se Vrou met Karosnaaldwerk, het ook aandag getrek. Die werk is gewaardeer vir tussen R5 miljoen en R7 miljoen, maar kon egter net R4,5 miljoen haal.
Vladimir Tretchikoff se Verlore Orgidee, was die verrassing van die aand. Dit is gewaardeer vir R1,2 miljoen, maar is verkoop vir die reusebedrag van R2,9 miljoen.
Ander werke sluit dié van Maggie Loubser, JF Pierneef, William Kentridge, George Pemba, Walter Battiss en Thomas Bowler in. Britz sê Kebble het buitengewoon goed presteer met sy beleggings in kunswerke.
1 euro depositлобановский политик
Skrywer Dan RoodtGepubliseer op 8 Mei 2009 Kategorieë KunsSleutelwoord Kuns, Kunste
Vorige Vorige artikel: Obama besoek Duitsland binnekort
Volgende Volgende artikel: ‘n Regte Zoeloe…